open-index/open-wikipedia-markdown huggingface dataset:
Kaspars Kancāns

**Kaspars Kancāns** ir Latvijas aizsardzības un policijas speciālists.

Dzimis Jumpravā, mācījies Nacionālā Aizsardzības akadēmijā, absolvējis Policijas koledžu un Policijas akadēmiju. Studējis Rīgas Stradiņa universitātē juriskonsulta izglītības programmā. Pabeidzis Kājnieku skolu, apgūstot lauka kaujas iemaņas.

Kancāns dienējis Zemessardzē, bija viens no Zemessardzes veidotājiem.

Vēlāk Kancāns pievērsās darbam policijā. Viņš strādāja vairākos amatos, ieskaitot darbu Nepilngadīgo lietu inspekcijā. Pēc tam Kancāns turpināja savu izglītību Daugavpils Universitātē, iegūstot sporta un sociālo zinību skolotāja diplomu.

Kancāns strādājis izglītības jomā, vadot valsts aizsardzības priekšmeta nodarbības. Viņš ir valsts aizsardzības priekšmeta instruktors Ilūkstes Raiņa vidusskolā un Bebrenes vispārziglītojošajā un profesionālajā vidusskolā, kā arī ir iesaistīts  jaunsargu apmācību programmā.

## Atsauces
Tianzhou 7

***Tianzhou 7*** (,  — "Debess kuģis 7") bija Ķīnas *[[Tianzhou]]* sērijas automātiskais kravas kosmosa kuģis orbitālās stacijas *[[Tiangong]]* apgādei. Orbītā to palaida 2024. gada 17. janvārī; no orbītas novadīts 17. novembrī.

## Krava
*Tianzhou 7* kravā (masa aptuveni 7,4 tonnas) bija krājumi un iekārtas stacijai un apkalpei, to skaitā stacijas iekārtas, zinātniskās kravas, pārtika.

## Lidojuma gaita
*Tianzhou 7* tika palaists  14:27:31 *[[Universālais koordinētais laiks|UTC]]* ar nesējraķeti *[[Chang Zheng 7]]* no Venčanas pavadoņu palaišanas centra 201. starta laukuma. Tā kravā bija arī pavadonis *[[Nanjing]]* (*Baiyi-08*).
Tajā pašā dienā 17:46 *UTC* kravas kuģis saslēdzās ar orbitālo staciju *[[Tiangong]]* pie tās moduļa *[[Tianhe]]* pakaļgala pieslēgvietas.

10. novembrī 08:30 *UTC* *Tianzhou 7* atvienojās no stacijas.
16. novembrī no kravas kuģa brīvā lidojumā tika palaists *6U* *[[CubeSat]]* formas pavadonis *[[Bayi 08]]*.
17. novembrī *Tianzhou 4* tika novadīts no orbītas, un 13:25 *UTC* sadega Zemes atmosfērā virs Klusā okeāna dienvidu daļas.

## Atsauces

## Ārējās saites

* Tianzhou 6 (TZ 6) Gunter Dirk Krebs
Elphidium macellum

***Elphidium macellum*** ir foraminīferu suga rotaliīdu kārtā un elfidiīdu dzimtā. Sugu 1798. gadā aprakstīja austriešu pētnieki Leopolds fon Fihtels un Johans fon Molls kā *Nautilus macellus*, bet 1808. gadā franču naturālists Pjērs Denī de Monfors to iedalīja jaunizveidotajā elfidiju ģintī. *Elphidium macellum* ir elfidiīdu ģints tipiskā suga. Tā ir izplatīta Vidusjūrā, Melnajā jūrā, Atlantijas okeānā, Meksikas līcī, Indijas okeānā, Sarkanajā jūrā, Persijas līcī, Klusajā okeānā, pie Japānas un Ķīnas u.c.

## Apraksts
Čaula planispirāla, involūta, un plakana. Perimetra kontūra ir ieapaļa, ārējā mala asa. Čaulas pēdējā vijumā ir 21-24 kameras un visas atliektas atpakaļ. Nelielās kameru folijas saplūst umbilikālajā apgabalā un iegūst nedaudz haotisku struktūru ar nelielām atverēm, kas veidojas no vertikālajiem kanāliem, kuri caurauž umbilikālo apgabalu. Vēlās kameras ir ar 12-15 tiltiņiem. Uz čaulas ir tievas šuvju ribas, kas uz tiltiņa savienotas ar ribiņām. Primāro atveri veido viena caurumu rinda beidzamās kameras apakšējā pamatnē starpmarginālā stāvoklī.

## Atsauces
Zamboangas Pussala

**Zamboangas Pussala** (, , , ), arī **IX reģions** (*Region IX*), ir viens no Filipīnu reģioniem valsts dienvidos. Aizņem lielāko daļu Zamboangas pussalas Mindanao salas rietumos un iekļauj 3 provinces, 1 neatkarīgo pilsētu un 1 patstāvīgu iekļauto pilsētu. Reģiona centrs ir Pagadiana, bet lielākā pilsēta — Zamboanga.

## Vēsture
Reģions sākotnēji izveidots 1972. gadā kā **Rietummindanao reģions** (*Western Mindanao*), kas iekļāva Zamboangas pussalas un Sulu arhipelāga provinces. 1975. gadā reģionu sadalīja divos subreģionos — IX-A reģionā, kas iekļāva Sulu arhipelāga provinces Basilanu, Sulu un Tavitavi, kā arī **IX-B reģionā**, kas iekļāva Ziemeļzamboangas un Dienvidzamboangas provinces un Zamboangas neatkarīgo pilsētu. 1989. gadā IX-A reģiona provinces iekļāvās Musulmaņu Mindanao autonomajā reģionā, bet IX-B reģionu reorganizēja par Zamboangas Pussalas reģionu, tajā iekļaujot arī Basilanas provinces Isabelas pilsētu, kas plebiscītā nobalsoja pret iekļaušanos MMAR. 2001. gadā no Dienvidzamboangas provinces tika nodalīta Zamboanga Sibugaja. 2004. gadā reģiona centrs oficiāli tika pārcelts no Zamboangas uz Pagadianu.

## Ģeogrāfija
Aizņem lielāko daļu Zamboangas pussalas Mindanao salas rietumos starp Boholas jūru ziemeļos, Sulu jūru rietumos un Sulavesi jūras Moro līci dienvidos. Austrumos robežojas ar Ziemeļmindanao, bet dienvidrietumos Isabelas pilsēta Basilanas salā robežojas ar Bangsamoro autonomo reģionu. Augstākā virsotne ir aprimis vulkāns Pinukiss  vjl.

## Administratīvais iedalījums
thumb|250px|left|upright=0.95|Zamboangas Pussalas reģiona administratīvais iedalījums
 

**Piezīmes**

## Atsauces

## Ārējās saites
Ragainais vanagnadziņš

**Ragainais vanagnadziņš** (*Lotus corniculatus*) ir mainīga izskata suga vanagnadziņu ģintī. Tā ir plaši sastopama Eiropā, tostarp nereti visā Latvijas teritorijā, Ziemeļāfrikā un dažviet Āzijā. Atsevišķi eksemplāri un skrajas grupas aug sausos priežu mežos, krūmājos, pļavās, atmatās un kāpu smiltājos.

## Apraksts
Ragainais vanagnadziņš ir daudzgadīgs, 10—40 cm garš lakstaugs. Stublājs ir gulošs vai pacils, kails vai izklaidus apmatots. Augam nav ložņājošu pazemes dzinumu. Lapas ir trīslapiņu saliktas no šauri iegareni olveidīgām lapiņām ar gludu malu un noapaļotu galu. Pie lapas pamata ir lielas pielapes. Ziedi galviņā pa 3—7. Kausa zobiņi īlenveidīgi nosmailoti, līdz ziedēšanai stāvi. Vainags ir dzeltens un auglis ir lineāra vai šauri lancetiska pāksts. Zied no jūnija līdz augustam.

## Atsauces
Johans fon Molls

**Johans Pauls Karls fon Molls** (1735—1812) austriešu mikropaleontologs, kopā ar Leopoldu fon Fihtelu ir Austrijas mikropaleontoloģijas pamatlicējs. Pētīja foraminīferas un aprakstīja daudzas jaunas sugas. Piedalījās Vīnes Dabaszinātņu kabineta (Vīnes Dabas vēstures muzeja priekštecis) darbā. 1798. gadā viņš kopā ar Fihtelu publicēja darbu "*Testacea microscopica aliaque minuta ex generibus argonauta et nautilus ad naturam delineata et descripta = Microscopische und andere kleine Schalthiere auf den geschlechtern Argonaute und Schiffer, nach der Natur gezeichnet und beschrieben*". 1803. gadā šis darbs bez izmaiņām tika pārpublicēts.

## Atsauces
Zamboangas pussala

**Zamboangas pussala** (, ) ir ap  gara pussala Mindanao salas rietumos Filipīnās. Administratīvi ietilpst Zamboangas Pussalas reģionā (Ziemeļzamboangas, Dienvidzamboangas un Zamboangas Sibugajas provinces un Zamboangas neatkarīgā pilsēta) un Ziemeļmindanao reģionā (Rietummisamisas province). Lielākās pilsētas ir Zamboanga dienvidrietumu galā un Pagadiana dienvidaustrumu krastā. Attīstīts lauksaimniecības reģions, audzē rīsus, kukurūzu, cukurniedres, tabaku, banānus.

## Ģeogrāfija
Atrodas Mindanao salas rietumos starp Boholas jūru ziemeļos, Sulu jūru rietumos un Sulavesi jūras Moro līci dienvidos. Ar pārējo Mindanao pussalu savieno 14 km plats zemesšaurums starp Iliganas līča atzaru Panguilas līci ziemeļos un Moro līča atzaru Pagadianas līci dienvidos. Pussala neregulāras formas, dienvidu krastā daudz līču un mazāku pussalu, piekrastē daudz nelielu salu. Lielākā daļa teritorijas kalnaina, bet piekrastē zemienes. Augstākais kalns ir aktīvs vulkāns Malindangs  vjl pussalas austrumos. Pussalā vairākas aizsargājamās dabas teritorijas, no kurām lielākās ir Malindanga grēdas dabas parks un Pasonankas dabas parks.

## Atsauces

## Ārējās saites
Meratha

**Meratha** (, *meraṭh*, ) ir pilsēta Indijas centrālās daļas ziemeļos, Utarpradēšas štatā. Pilsēta atrodas 80 km uz ziemeļaustrumiem no Indijas galvaspilsētas Ņūdeli. 2011. gadā pilsētā dzīvoja 1,31 miljoni iedzīvotāju. Tā ir viena no vecākajām pilsētām Indijā ar bagātīgu vēsturi un kultūru. 1857. gadā Merathā sākās Sipaju sacelšanās pret Britu impēriju. Meratha ir svarīga saimniecības, tirdzniecības un izglītības centrs. No rūpniecības nozarēm attīstītākās ir tekstilrūpniecība, pārtikas rūpniecība un inženierija. Merathā ir daudzveidīga arhitektūru, vēsturiski pieminekļi un tradicionālais Indijas kultūras mantojums.

## Atsauces

## Ārējās saites
Balzams (dzēriens)

[thumb|[Rīgas Melnais balzams]]
**Balzams** ir dažādu ārstniecības augu spēcīga spirta tinktūra. Tas ir stiprs alkoholisks dzēriens (40-45 % alkohola) ar savdabīgu garšu, ko veido daudzu garšaugu, sēklu un aromātisko eļļu aromāts. 

Dažu balzamu receptēs ir līdz pat 40 sastāvdaļām, un visas tās parasti tiek turētas noslēpumā. Tas izskaidro šī dzēriena nelielo sortimentu un nelielo ražošanas apjomu.

## Balzams Latvijā

1939. gadā, kad Latvijā sākās masveida vācu iedzīvotāju izceļošana, uz Vāciju devās arī Šrāderu ģimene, kas gadu desmitiem bija saglabājusi balzama recepti. Tas bija iemesls tam, ka balzama ražošana Rīgā tika pilnībā pārtraukta. Padomju tehnologu mēģinājumi atjaunot balzama recepti cita starpā pievērsās arī tautas receptēm, kas bija sākums daudzu tagad slavenu balzama zīmolu rūpnieciskai ražošanai. 1950. gadā balzama pagatavošanas noslēpums tika atjaunots.

## Ārējās saites
Mazākumtautība

**Mazākumtautība** jeb **etniskā minoritāte** ir valsts teritorijā dzīvojošas etniskās grupas pārstāvji, kuri ir tās pilsoņi, bet nepieder pie vietējās etniskās grupas un atzīst sevi par etnisko kopienu.

## Latvijā
Latvija, ratificējot Vispārējo konvenciju par mazākumtautību aizsardzību, par mazākumtautībām atzina "Latvijas pilsoņus, kuri atšķiras no latviešiem pēc kultūras, reliģijas un valodas, kuri tradicionāli dzīvo Latvijā jau paaudzēm ilgi un uzskata sevi par piederīgiem Latvijas valstij un sabiedrībai, kuri vēlas saglabāt un attīstīt savu kultūru, reliģiju vai valodu".

## Skatīt arī
* Lībieši
* Latvijas krievi
* Latvijas ukraiņi
* Latvijas baltkrievi
* Latvijas poļi
* Latvijas lietuvieši
* Latvijas ebreji
* Latvijas čigāni
* Latvijas vācieši
* Latvijas igauņi
* Latvijas turki 

## Ārējās saites
Gorjuni

**Gorjuņi** ir neliela krievu tautības subetniskā grupa, kas dzīvo Ukrainas Sumu apgabala centrālajā daļā. Gorjunu dialektam ir iezīmes, kas tuvas baltkrievu un ukraiņu valodām. Gorjuņi saglabā subetnisko identifikāciju, sadzīves līmenī atšķiroties gan no krieviem, gan no ukraiņiem.

Gorjunu kopiena sāka veidoties 16. gadsimta beigās, bet to izcelsme joprojām nav zināma.

## Skatīt arī

* Ukrainas krievi
* Krievu valodā Ukrainā

## Ārējās saites
Subetniskā grupa

**Subetniskā grupa** jeb **subetnoss** ir kompakti dzīvojoša cilvēku kopiena, kas pieder pie lielākas tautas (etnosa), bet atšķiras pēc kultūras, valodas (dialekta), ģeogrāfiskās izcelsmes un apzinās šo atšķirību.

Subetniskajai grupai ir pašnosaukums, un tās locekļi izjūt divējādu piederību — etnosam un subetnosam vienlaikus (latgalieši, gorjuni, suiti).

## Subetnisko grupu veidošanās
Subetnisko grupu veidojas:

* kā daļas tautas teritoriālās nošķirtības sekas (tā sauktās etnoteritoriālās grupas, piemēram, latgalieši);
* iepriekšējām ciltīm daloties vai nepilnīgi asimilējoties;
* īpaša sabiedriskā stāvokļa dēļ (etnosociālās grupas, piemēram, teptjari tatāru vidū);
* reliģisko atšķirību dēļ (etniski reliģiskās grupas, piemēram, jazīdi).
* etniskās uzvedības atšķirību dēļ (piemēram, etniskās valodas lietošanā ikdienas saziņā vai saziņā ar citu etnisko grupu pārstāvjiem).

## Skatīt arī
* Etniskā grupa

## Ārējās saites
Krievu kultūra

thumb|Ivans Carevičs un pelēkais vilks (krievu tautas pasaka)
**Krievu kultūra** ir krievu tautas darbība, uzvedība un domāšana, kas balstās uz krievu tradīcijām, uzskatiem un mentalitāti. Kopumā tai ir eiropeiska ievirze, jo tā ir pārņēmusi kristīgās vērtības. Tajā pašā laikā tai ir nacionālā identitāte, kas izpaužas krievu estētikas kanonos un pareizticīgo reliģiskajā praksē.

Nozīmīga loma krievu kultūras dzīvē ir mutvārdu tautas daiļradei (tostarp pasakām) un daiļliteratūrai, kuras pārstāvji, piemēram, Ļevs Tolstojs, Fjodors Dostojevskis, Antons Čehovs un citi, ir būtiski ietekmējuši pasaules literatūru. Attīstīta ir bērnu literatūra, ko pārstāv tādi autori kā Kornejs Čukovskis, Samuils Maršaks, Sergejs Mihalkovs un citi.

20. gadsimtā pasaules mākslu bagātināja pasaulslavenais krievu balets, kura izcili pārstāvji bija Anna Pavlova, Mihails Fokins, Gaļina Ulanova un citi.

## Ietekme

Krievu kultūrai un valodai vēsturiski ir bijusi nozīmīga ietekme uz daudzām tautām, kas dzīvoja teritorijās, kuras dažādos laikos bija Krievijas Impērijas un Padomju Savienības sastāvā. Daudzu tautu izglītības un administratīvajās sistēmās piespiedu kārtā tika ieviesta krievu valoda, kā rezultātā vietējas valodas tika izpiestas vai to lietošana tika samazināta līdz otrās valodas līmenim. Krievijas Impērija un PSRS iekaroja un attīstīja jaunas teritorijas, ko turpmāk apdzīvoja krievu kolonisti (sākumā parasti zemnieki, bet padomju laikos — strādnieki).

Krievu valoda jau izsenis ir ietekmējusi gan latviešu valodā lietotos vārdus, gan veselas izteiksmes formas.

## Atsauces

## Ārējās saites
Jurijs Šatunovs

**Jurijs Šatunovs** (; dzimis , Kumertau, Baškīrijas ASR, miris , Domodedovā, Maskavas apgabals) bija Padomju Savienības un Krievijas dziedātājs, mūziķis, dzejnieks un komponists, bijušais grupas "Laskovij maj" dziedātājs.

2022. gada 23. jūnija naktī Jurijs Šatunovs miris no akūtas sirds mazspējas (masīva sirdslēkmes). Šatunovam bija 48 gadi.

## Diskogrāfija

* 1988 — «Первый альбом»
* 1988 — «Белые розы» (kā grupas "Laskovij maj" dalībnieks)
* 1989 — «Розовый вечер» (kā grupas "Laskovij maj" dalībnieks)
* 1994 — «Ты помнишь…»
* 1996 — «Искусственное дыхание»
* 2001 — «Вспомни май»
* 2002 — «Седая ночь»
* 2003 — «Падают листья»
* 2004 — «Если хочешь… Не бойся»
* 2006 — «Запиши мой голос»
* 2012 — «Я верю…»
* 2018 — «Не молчи…»
* 2019 — «Любимые песни»
* 2022 — «Каждому своё»

## Ārējās saites
Il-22

thumb|250px|''Il-20M'', notriekta Sīrijas pilsoņu kara laikā
***Il-22*** ir PSRS militārā izlūkošanas lidmašīna (). Tā ir pirms 1970. gada uz ***Il-20*** () bāzes izveidota izlūklidmašīna, kas uz *[[Il-18]]* bāzes ražota Maskavā no 1968. līdz 1976. gadam.

## Piedalīšanās karadarbībā
Krievija *Il-20M* lidmašīnas izmantoja Sīrijas pilsoņu karā.

Krievijas 2022. gada iebrukuma laikā 2024. gada janvārī Ukrainas pretgaisa aizsardzība notrieca Krievijas lidmašīnu *Il-22*.

## Atsauces
Nacionālā identitāte

**Nacionālā identitāte** jeb **nacionālā pašapziņa** ir personas identitātes sastāvdaļa, kas saistīta ar piederības sajūtu noteiktai etniskajai grupai vai nācijai. Nacionālā identitāte nav identiska tautības vai pilsonības jēdzienam, lai gan tie var būt faktori, kas to spēcīgi ietekmē.

Nacionālā identitāte nav iedzimta iezīme. Tā rodas, apzinoties kopīgu kultūru, vēsturi un valodu ar noteiktu cilvēku grupu. Tam var pievienot piederības apziņu noteiktai valstij, piederību tās valstiskajai identitātei, nacionālajai idejai un valsts simboliem.

Nacionālā identitāte var būt daudzslāņaina un sarežģīta. Mazām tautām, kurām nav savas valsts, bieži vien ir nacionālā identitāte, kas apvieno reģionālo etnisko un kultūras identitāti ar plašāku nacionālo identitāti, kas saistīta ar politisko nāciju un valsti. Migrantu nacionālo identitāti var noteikt gan viņu izcelsme, gan pašidentifikācija ar jauno valsti un tās kultūrvidi.

Atsevišķos attīstības posmos vienas etnokultūras grupas ietvaros var konkurēt vairāki nacionālās identitātes projekti. Kā piemēru var minēt sāncensību starp mazkrievu identitātes nesējiem un ukrainības nesējiem Krievijas Impērijā. Dažos kontekstos jēdziens "nacionālā identitāte" tiek lietots atrauti no indivīda, kā noteikts īpašību un attieksmju kopums, kas raksturīgs visai cilvēku grupai.

## Nacionālās identitātes loma
Nacionālās identitātes loma ir neaizstājams faktors valsts stabilas un ilgtspējīgas pastāvēšanas nodrošināšanai. Kritiskās situācijās tā nosaka valsts turpmāko izdzīvošanu. Ja nav spēcīgas nacionālās identitātes, politisko institūciju darbībā iestājas krīze: korupcija sāk ieņemt nekontrolējamus apmērus, vietējās elites īsteno politiku, kuras mērķis ir panākt autonomiju vai neatkarību, pilsoņi cenšas emigrēt no valsts. Ja ļaunprātīgi izmantotāji izvirza priekšplānā klanu, reliģisko, ģimenes, etnisko identitāti, tiek vājināta valsts iekšējā suverenitāte, kas noved pie tās stagnācijas un attīstības krīzes.

## Ārējās saites
Ukrainība

**Ukrainība** () bija viens no Krievijas Impērijas dienvidrietumu zemju austrumslāvu iedzīvotāju nacionālās identitātes veidošanās variantiem, kas attīstījās 19. un 20. gadsimtu mijā. Tā aizstāvēja autonomiju, vēlāk pilnīgu neatkarību, neatkarīgas valsts veidošanu un politisko orientāciju uz Rietumiem, pretnostatot sevi tobrīd galvenajai mazkrievu identitātei.

## Vēsture
1906. gadā vēsturnieks un viens no ukraiņu nacionālās kustības līderiem Mihailo Hruševskis Pēterburgā publicēja sava darba "Ukrainība Krievijā, tās prasības un vajadzības" (*Украинство в России, его запросы и нужд*ы) atsevišķu izdevumu, kas bija viena no viņa darba "Ukraiņu tautas vēstures skice" nodaļām, kurā kā ukrainības galveno mērķi noteica vēsturisko nepieciešamību izlīdzināt ukraiņu tautas tiesības ar lielkrieviem. 1912. gadā Hruševskis jaunizveidotajā Maskavas literārajā žurnālā "Ukrainas dzīve" publicēja rakstu "Ukraina un ukrainība" (*Украина и украинство*), kurā asi kritizēja tos idejas pārstāvjus, kuri uzskatīja, ka "ukraiņu cilts" nav spējīga uz patstāvīgu valsts dzīvi.

Pēc Krievijas revolūcijas un pilsoņu kara, kas beidzās ar Ukrainas PSR izveidošanu un padomju varas nostiprināšanos lielākajā Ukrainas daļā, kā arī Rietumukrainas iekļaušanu Polijas, Čehoslovākijas un Rumānijas Karalistes sastāvā, PSRS un Austrumeiropas valstīs ukrainība tikpat kā netika zinātniski pētīta. Pēc Otrā pasaules kara trimdā dzīvojošais krievu vēsturnieks un rakstnieks Nikolajs Uļjanovs izdeva pētījumu "Ukraiņu separātisma pirmsākumi" (1966). Tajā Uļjanovs detalizēti aplūko Ukrainas autonomijas un neatkarības kustības attīstību, ukraiņu nacionālās idejas izcelsmi un attīstību no Zaporižjes kazaku laika līdz 20. gadsimtam. Atšķirībā no citiem konservatīvās ievirzes krievu pētniekiem Uļjanovs Ukrainas separātisma pirmsākumus saskatīja nevis Polijas ietekmē, bet gan Zaporižjas kazakos.

Līdz ar PSRS sabrukumu un Ukrainas neatkarības pasludināšanu 1991. gadā atkal aktualizējās ukraiņu kustību izpēte. Ukrainas politiskais filozofs Andrijs Okara uzskata, ka, ja tolaik ukraiņu būtu bijis daudz mazāk, viņi būtu gājuši Kubaņas kazaku attīstības ceļu: būdami kazaku pēcteči un saglabājuši kultūru un daļēji arī valodu (Kubaņas balačku), viņi tagad ir krievu identitātes un valstiskuma atbalstītāji.

Saskaņā ar Razumkova centra 2024. gada jūnijā veiktās socioloģiskās aptaujas datiem 95 % Ukrainas pilsoņi kā savu tautību norādīja ukraiņu tautību, 2 % — krievu, 2 % — citu tautību, bet 1,5 % savu tautību nenorādīja.

## Ārējās saites
Starptautiskie darījumi

**"Starptautiskie darījumi"** () ir 2009. gada ASV un Vācijas spraiga sižeta trillera filma, kuras režisors ir Toms Tikvers. Filmā galvenās lomas atveido Klaivs Ouens, Naomi Votsa, Armīns Millers-Štāls un Braiens F. O'Bairns.

Filma stāsta par Interpola aģentu un juristi, kuri izmeklē korupciju prestižā bankā.

Filmas "Starptautiskie darījumi" pirmizrāde notika  Berlīnes Starptautiskajā kinofestivālā. Filma nopelnīja 60,2 miljonus ASV dolāru pie 50 miljonu budžeta, kā arī saņēma atšķirīgus kritiķu vērtējumus, slavējot spriedzes ainas, bet kritizējot scenāriju. Tīmekļa vietnē *[[Rotten Tomatoes]]* filmai ir 58% vērtējums.

## Atsauces

## Ārējās saites
Džeimss Aivorijs

**Džeimss Frānsiss Aivorijs** (; dzimis ) ir amerikāņu kinorežisors, producents un scenārists.

Daudzus gadus strādājis kopā ar producentu Ismailu Merčantu, kurš bija viņa partneris gan dzīvē, gan profesionāli, kā arī ar scenāristi Rutu Praveri Džabvalu. Aivorija un Merčanta filmu producēšanas uzņēmuma *Merchant Ivory Productions* filmas kopumā ir saņēmušas septiņas Amerikas Kinoakadēmijas balvas. Aivorijs pats nominēts četrām Kinoakadēmijas balvām, saņemot vienu.

Par filmu "Sauc mani savā vārdā", ko viņš producēja un sarakstīja, Aivorijs saņēma Kinoakadēmijas balvu kategorijā "Labākais adaptētais scenārijs", BAFTA kino balvu, Amerikas scenāristu ģildes balvu un Kritiķu izvēles filmu balvu. Saņemot Oskaru un BAFTA kino balvu 89 gadu vecumā, Aivorijs kļuva par visvecāko abu balvu ieguvēju jebkurā kategorijā.

Aivorijs režisējis tādas filmas kā *[[Quartet]]* (1981), *[[Heat and Dust]]* (1983), *[[The Bostonians]]* (1984), "Istaba ar skatu" (*A Room with a View*, 1985), "Moriss" (*Maurice*, 1987), *[[Mr. & Mrs. Bridge]]* (1990), "Hovardsenda" (*Howards End*, 1992), "Dienas atlikusī daļa" (*The Remains of the Day*, 1993), "Džefersons Parīzē" (*Jefferson in Paris*, 1995), "Pārciešot Pikaso" (*Surviving Picasso*, 1996), *[[The Golden Bowl]]* (2000), "Šķiršanās" (*Le Divorce*, 2003), *[[The White Countess]]* (2005) un "Pēdējā pietura" (*The City of Your Final Destination*, 2009).

## Atsauces

## Ārējās saites
Ludvigs Bārs

**Ludvigs Bārs** (1911—1973) bija latviešu aktieris.

## Dzīvesgājums
Dzimis 1911. gada 21. maijā Mažeiķos dzelzceļnieka Vincenta Nevjardovska ģimenē. Pēc Pirmā pasaules dzīvoja Pampāļos.

1930. gadā absolvēja mācības Rīgas 4. ģimnāzijā. Strādāja Strādnieku teātrī (1931—1933), mācījās Strādnieku teātra studijā un E. Feldmaņa teātra kursos. Darbojies arī Zemnieku drāmas teātrī, Cēsu Drāmas teātrī, Tautas teātrī.

1938. gadā viņu uzņēma Nacionālā teātra aktieru trupā. Ievērojamākās lomas: Djego (Dž. Flečera "Spāniešu priesteris", 1949), Ķencis (R. un M. Kaudzīte "Mērnieku laiki", 1950), Preimanis (A. Upīša "Zaļā zeme", 1950), Simons (Raiņa "Jāzeps un viņa brāļi", 1956).

Miris 1973. gada 2. februārī.

## Apbalvojumi
* PSRS Valsts prēmija (1951)
* Latvijas PSR Nopelniem bagātais skatuves mākslinieks (1954)

## Atsauces
Zanzibāras Sultanāts

thumb|Sultanāta karogs (1963—1964)
**Zanzibāras sultanāts** bija valsts, kas pastāvēja no 19. gadsimta līdz 1964. gada 12. janvārim. Kopš 1964. gada tas ir daļa no Tanzānijas Apvienotās Republikas.

1896. gada 27. augustā tā dēvētajā Anglijas—Zanzibāras karā tika gāzts sultāns Halīds bin Bargāšs, un troni ieņēma Lielbritānijai tīkams valdnieks. Līdz ar to 20. gadsimta pirmajā pusē Zanzibārā tika izveidots marionešu sultānu režīms, kas pilnībā atradās Lielbritānijas kontrolē, taču formāli Zanzibāra joprojām bija daļēji neatkarīga valsts.

Pēc Otrā pasaules kara Zanzibārā pastiprinājās cīņa pret britu un sultānu varu, un to lielā mērā veicināja Tanganiki.

1963. gada 10. decembrī tika pasludināta Zanzibāras valsts neatkarība. Tā paša gada 16. decembrī jaunā valsts tika uzņemta ANO. Taču jau 1964. gada 12. janvārī Zanzibārā notika antifeodālā Zanzibāras revolūcija, kuras rezultātā vietējais sultāns tika gāzts no troņa un padzīts no valsts, kas iezīmēja sultanāta galu, tika pasludināta Zanzibāras un Pembas Tautas Republika, kas paātrināja Zanzibāras un Tangaņikas apvienošanās procesu vienotā valstī Apvienotajā Tanganikas un Zanzibāras Republikā (kopš 1964. gada 1. novembra — Tanzānijas Apvienotā Republika).

## Ārējās saites
Civiliedzīvotāji

**Civiliedzīvotāji** jeb **mierīgie iedzīvotāji** ir iedzīvotāji, kas atrodas karojošo pušu teritorijā, bet nepieder pie kombatantiem vai kaujiniekiem, nekalpo nevienas karojošās puses regulārajos bruņotajos spēkos un tieši nepiedalās karadarbībā.

Starptautisko tiesību normas aizsargā civiliedzīvotāju intereses un tiesības. Vispārīgākie tiesiskā regulējuma mērķi ir, lai karojošās puses veicinātu ar karu saistīto ciešanu un civiliedzīvotāju upuru skaita samazināšanu, nekādā veidā nediskriminējot personas rases, tautības, reliģijas vai politisko uzskatu dēļ.

Civiliedzīvotājiem tiek piešķirta imunitāte pret karadarbību, viņiem ir tiesības uz cieņu pret savu personu, godu, ģimenes tiesībām, reliģiskajiem uzskatiem utt. Pienākumi, ko karojošā puse uzliek civiliedzīvotājiem, nedrīkst būt tādi, kas viņus vervē piedalīties karā ienaidnieka pusē.

Nav pieļaujama arī pilsētu un apdzīvotu vietu ar civiliedzīvotājiem bombardēšana.

## Ārējās saites
Metjū Makfedjens

**Deivids Metjū Makfedjens** (; dzimis ) ir angļu aktieris.

Kļuvis atpazīstams ar galveno lomu Džo Raita romantiskajā drāmā "Lepnums un aizspriedumi" (2005). Starptautisku atpazīstamību guvis ar lomu *[[HBO]]* seriālā "Pēctecība" (2018—2023), par ko saņēmis divas ''Emmy'' balvas un vienu Zelta globusa balvu. Saņēmis divas BAFTA televīzijas balvas: 2010. gadā par lomu *[[BBC One]]* seriālā *[[Criminal Justice]]* un 2022. gadā par lomu seriālā "Pēctecība".

Atveidojis lomas arī tādās filmās kā "Nāve bērēs" (2007), *[[Incendiary]]* (2008), "Frosts pret Niksonu" (2008), "Trīs musketieri" (*The Three Musketeers*, 2011), "Anna Kareņina" (2012), "Strāvas karš" (2017), "Riekstkodis un četras valstības" (*The Nutcracker and the Four Realms*, 2018), *[[The Assistant]]* (2019) un "Operācija "Mincemeat"" (2021).

## Ārējās saites
Ādāms Langs

**Ādāms Langs** (; dzimis ) ir ungāru futbolists, spēlē centra aizsarga pozīcijā, pārstāv Ungārijas futbola izlasi. Kopš 2025. gada Langs pārstāv Ungārijas komandu *[[Debreceni VSC|Debrecen]]*.

Iepriekš Langs ir pārstāvējis Ungārijas komandas *[[FC Veszprém|Veszprém]]*, *[[Győri ETO FC|Győr]]* un *[[Fehérvár FC|Videoton]]*, Francijas komandas *[[Dijon FCO|Dijon]]* un *[[AS Nancy|Nancy]]*, kā arī Rumānijas komandu *[[CFR Cluj]]*.

Ungārijas futbola izlases rindās debitējis 2014. gadā. Pārstāvējis izlasi 2016. un 2020. un 2024. gada Eiropas čempionātā.

## Sasniegumi
**Győr**

* Nemzeti Bajnokság I: 2012—13
* Szuperkupa: 2013

**CFR Cluj**

* Liga I: 2018—19
* Supercupa României: 2018

**Omonia**

* Kipras Pirmā divīzija: 2020—21
* Kipras kauss: 2021—22, 2022—23
* Kipras Superkauss: 2021

## Ārējās saites
Derības šķirsts

thumbnail|upright=1.0|Derības šķirsta replika brīvmūrniekiem piederošā ēkā Vašingtonā, ASV
**Derības šķirsts** ir svēta reliģiska artefakta jēdziens, kas pirmo reizi pieminēts Vecajā Derībā. Saskaņā ar Izceļošanas grāmatu, Derības šķirsts bija īpaša koka lāde, kas izgatavota no akācijas koka un pārklāta ar zeltu. Tajā novietotas divas akmens plāksnes ar desmit baušļiem, kurus Dievs deva Mozum. Derības šķirsts Mozum tika dots Sīnāja kalnā, lai izraēļi to nestu tālāk uz apsolīto zemi Kanaānu.

Bībelē tiek teikts, ka Derības šķirsts bija svēts un tikai priesteri bija atbildīgi par tā pārnēsāšanu un uzglabāšanu. Priesteriem bija jāievēro īpaši noteikumi un rituāli, lai novērstu Derības šķirsta iznīcināšanu vai svētuma zaudēšanu. Derības šķirsts nav saglabājies līdz mūsdienām, ir daudz dažādu spekulāciju un mīklu, vai vispār šāds šķirsts ir pastāvējis.

## Ārējās saites
Britānija (Romas impērijas province)

thumb|Romas province Britānija ap 117. gadu
**Britānija** (latīņu: *Provincia Britannia*) bija romiešu province uz Lielbritānijas salas. Romas veiktā sistemātiskā Britānijas iekarošana sākās 43. gadā un lielā mērā tika pabeigta līdz 60. gadu beigām, padarot Britāniju par vienu no impērijas perifērijas provincēm.

Romanizācija galvenokārt skāra dienvidu, austrumu un daļēji centrālos reģionus; rietumu un ziemeļu reģioni gandrīz netika skarti. Vietējie iedzīvotāji bieži sacēlās nemierā. 4. gadsimta beigās Romas Britānijā dzīvoja 3,6 miljoni iedzīvotāju, no kuriem aptuveni 125 000 bija romiešu leģionāri, pilsētu iedzīvotāju skaits sasniedza 240 000. Iedzīvotāji bija ne tikai ķelti un romieši, bet arī romiešu padotie no kontinentālās Eiropas, Tuvajiem Austrumiem, Ziemeļāfrikas un Melnās Āfrikas.

Lai gan iekarošana paātrināja sabiedrības noslāņošanās procesu, ķeltu sabiedrībā tā neizraisīja būtiskas pārmaiņas. Romas Impērijas krīze skāra arī Britāniju. No 3. gadsimta beigām ķeltu un sakšu ciltis sāka iebrukt Britānijā. 5. gadsimta sākumā romiešu valdīšana Britānijā beidzās. Lielbritānija atkal sadalījās vairākās neatkarīgās ķeltu teritorijās. Pēdējie romānizēto britu lūgumi Romai pēc palīdzības cīņā pret barbariem datējami ar 440. gadu.


Roman.Britain.campaigns.43.to.60.jpg|Romiešu sešas Anglijas un Velsas iekarošanas kampaņas (43.-60. gadā)
Agricola.Campaigns.80.84.jpg|Romiešu Skotijas iekarošanas kampaņa (80.-84. gadā)
Roman.Scotland.north.155.jpg|Adriāna valnis un Antonija valnis (155)
End.of.Roman.rule.in.Britain.383.410.jpg|Piktu, skotu un sakšu uzbrukumi (383-410)
Roman Britain 410.jpg|Sadalīšana piecās provincēs (410)


## Skatīt arī

* Pikti

## Ārējās saites
Stagnācija

**Stagnācija** (no  — 'nekustīgums') ir ekonomikas stāvoklis, kam raksturīga ražošanas un tirdzniecības nemainība ilgākā laika posmā.

Stagnācija izraisa bezdarbnieku skaita pieaugumu, algu un dzīves līmeņa pazemināšanos. Tā izpaužas kā nulles vai nenozīmīga ekonomikas izaugsme, nemainīga ekonomikas struktūra, tās pasivitāte pret jaunievedumiem, zinātnisko un tehnoloģisko progresu.

Ekonomiskā stagnācija bieži ir saistīta ar tirgus piesātinājumu, nepietiekamām investīcijām, politisko nestabilitāti vai darba tirgus problēmām.

## Ārējās saites
Ričijs Rū

**Lācēns Ričijs Rū** ir latviešu animācijas tēls un maskots, ko 2021. gadā radīja producente Rūta Reinika-Preisa un viņas brālis mūziķis Lauris Reiniks. Tas ir draudzīgs un jautrs lācēns, kurš spēlē ģitāru un dejo. Darbojas bērnu literatūrā, mūzikā un TV.

Izmantojot savas vecāsmātes Veronikas Reinikas dzejoļus bērniem, Rūta vēlējās radīt kaut ko paliekošu un īpašu savam 2 gadus vecajam dēlam Ričardam. Piesaistot brāli Lauri kā komponistu un izpildītāju, tika radītas pirmās dziesmas par lācēnu un viņa draugiem, kas Ričardam uzreiz patika. Tika nolemts projektu attīstīt un turpināt, piesaistot mākslinieci Gunu Miķelsoni. 2021. gadā dziesmu albumu un interaktīvo dzejoļu grāmatu bērniem "Ričijs Rū rīko koncertu" izdeva Mikrofona Ieraksti.

Ričija Rū piedzīvojumi kopā ar dziesmām ir izdoti divās interaktīvās dzejoļu un dziesmu grāmatās — "Ričijs Rū rīko koncertu" (tekstu autore — Veronika Reinika, komponists — Lauris Reiniks) un "Ričijs Rū rīko koncertu 2" (Ceļojums uz Āfriku; tekstu autore — Rūta Reinika-Preisa, komponists — Lauris Reiniks) 2022. gadā grāmata izdota arī Lietuvā ar nosaukumu "Ričis Ra su muzika gera" (Veronika Reinika / Lauris Reiniks / Deivydas Zvonkus). Dziesmu video versijas *[[YouTube]]* platformā skatītas miljoniem reižu. Atsevišķi izdota arī pasaku grāmata "Ričijs Rū un draugi", kuras TV versijā ir skatāmas ar nosaukumu "Ričija Rū pasakas" video straumēšanas platformā TetTV+. Ilustrāciju autore grāmatām ir Guna Miķelsone.

2025. gadā straumēšanas serviss Telia Play+ Lietuvā pievienoja savam saturam TV šovu "Ričio Ra pasakos", kas ir lietuviešu valodā dublētā versija šovam "Ričija Rū pasakas", savukārt Latvijas Mobilais Telefons LMT viedtelevīzija saviem skatītājiem piedāvā jaunu muzikālu animācijas raidījumu "Ričijs Rū". 

2025. gadā rudenī izdevniecība MicRec laiž klajā pasaku grāmatu un dziesmu albumu "Ričijs Rū pilsētā", kam seko arī koncertizrādes Latvijā ar šādu pašu nosaukumu. 

Ričijs Rū ir aizvadījis piecas izpārdotas koncertizrāžu tūres Latvijā: "Ričijs Rū rīko koncertu", "Ričijs Rū rīko koncertu 2 / Ceļojums uz Āfriku" un "Ričijs Rū Ziemassvētkos" un "Ričijs Rū pilsētā". 

## Apbalvojumi

"Ričijs Rū rīko koncertu" dziesmu albums ir saņēmis Platīna disku par vairāk nekā 10 000 pārdotām kopijām, bet grāmata Rīgas Centrālās bibliotēkas darbinieku balsojumā atzīta par 2021. gada labāko grāmatu bērniem.

2023. gada 5. decembrī albums "Ričijs Rīko koncertu 2" saņēma "Bezgalības balvu", ko katru gadu pasniedz AKKA/LAA visvairāk publicētajiem, publiski raidītajiem un straumētajiem Latvijas autoriem.

2024. gada 8. martā Latvijas Mūzikas ierakstu gada balva "Zelta Mikrofons"-2024 albums "Ričijs Rū rīko koncertu 2" uzvarēja nominācijā labākais "Mūzikas albums bērniem".

2024. gada 25. aprīlī dziesma "Ričijs Rū ar gaisa balonu" saņēma LaIPAs (Latvijas izpildītāju un producentu apvienības) pasniegto "Zelta sertifikātu" par vairāk kā 2 miljoniem dziesmas straumējumu mūzikas straumēšanas platformās. Sertifikāti tika pasniegti 12 visstraumētākajām Latvijā radītājām dziesmām un to izpildītājiem. "Ričijs Rū ar gaisa balonu" bija vienīgā dziesma bērniem šajā laureātu topā.

## Atsauces

## Ārējās saites
*
Ptolemaju valsts

thumb|Ptolemaja Ēģipte ap 235. gadu p.m.ē.
**Ptolemaju valsts** bija Ēģiptes vēsturiskais periods, kas sākas ar tās iekļaušanu Aleksandra Lielā varā.

Pirmais šī perioda Ēģiptes valdnieks Ptolemajs Soters izmantoja vietējās dinastiskā perioda tradīcijas, lai nostiprinātu savu varu, un nodibināja Ptolemaju dinastiju, kas valdīja lielāko daļu laika. Ptolemaja I dēla Ptolemaja II laikā (valdīja 283—246. g. p. m. ē.) Ēģiptes vara pieauga, sasniedzot vislielāko varenību Ptolemaja III laikā (valdīja 246—222. g. p. m. ē.). Ptolemaji valdīja Kirenaikā, Kiprā, Palestīnā, Sīrijas dienvidos, Mazās Āzijas rietumos, Trāķijas un Hellesponta piekrastē, kā arī Egejas jūras salās.

Sākot ar Ptolemaja IV Filopatora valdīšanas laiku, kurš deva priekšroku dīkstāvei un greznībai, Ēģiptes vara vājinājās. Ēģiptes cilšu sacelšanās noveda pie tā, ka tika zaudēta daļa valsts teritorijas. Valsts pastāvēja līdz Oktaviāna iekarošanai 30. gadā p. m. ē., pēc tam tā kļuva par Romas impērijas Ēģiptes provinci.

## Ārējās saites
Siti Nurhaliza

**Siti Nurhaliza Tarudina** (, , ; dzimusi ) ir Malaizijas dziedātāja, dziesmu autore, aktrise un biznesa sieviete. Dziedātājas karjeru sāka ļoti agri, 16 gadu vecumā. Siti Nurhaliza kļuva par vienu no Malaizijas populārākajām un veiksmīgākajām dziedātājām, populāra arī citās Dienvidaustrumāzijas valstīs. Šīs mākslinieces mūzikas repertuārā ietilpst dažādi žanri, piemēram, popmūzika, reps, ritmblūzs, rokmūzika, tradicionālā Malaizijas mūzika un citi. Viņa ir ieguvusi vairākas mūzikas balvas un atzinību ne tikai par savu dziedāšanu, bet arī par personisko pievilcību.

## Ārējās saites
Amoniīdas

**Amoniīdas** (*Ammoniidae*) ir foraminīferu dzimta rotaliīdu kārtā. Dzimtu 1981. gadā izveidoja padomju mikropaleontoloģe Hadižata Saidova. Ģeohronoloģiski amoniīdas ir zināmas no eocēna (paleogēna periods) līdz mūsdienām.

## Apraksts
Amoniīdu dzimtu raksturo čaula bez umbilikālo kanālu sistēmas un ar arkveidīgu ventrālo atveri.

## Sistemātika
Amoniīdu dzimtā ir iekļautas šādas ģintis:
:* ģints: *[[Acarotrochus]]* Kawagata, 2005
:* ģints: *[[Hyderia]]* Haque, 1962 †
:* ģints: *[[Pseudoeponides]]* Uchio in Kawai et al., 1950 
* apakšdzimta: *[[Ammoniinae]]* Saidova, 1981
:* ģints: *[[Ammonia]]* Brünnich, 1771
:* ģints: *[[Asanoina]]* Finlay, 1939 †
:* ģints: *[[Asteroammonia]]* Voloshinova, 1970 †
:* ģints: *[[Asterorotalia]]* Hofker, 1950
:* ģints: *[[Hemirotalia]]* Lei & Li, 2016
:* ģints: *[[Pseudorotalia]]* Reiss & Merling, 1958
:* ģints: *[[Rotalidium]]* Asano, 1936
:* ģints: *[[Rotalinoides]]* Saidova, 1975

(†) - izmirušu organismu grupa.

## Atsauces
Zamboanga

**Zamboanga** (, , ) ir neatkarīga augsti urbanizēta pilsēta Filipīnās, Zamboangas Pussalas reģionā, tā lielākā pilsēta un līdz 2004. gadam administratīvais centrs. Atrodas Mindanao salas rietumos Zamboangas pussalas dienvidrietumu galā pie Basilanas šauruma. Dažkārt statistiski tiek pieskaitīta Dienvidzamboangas provincei, no kuras ir administratīvi un politiski neatkarīga un kopš 2001. gada arī ģeogrāfiski nav saistīta. 

## Iedzīvotāji
Provincē jaukts etniskais sastāvs. Lielākā daļa iedzīvotāju ir zamboangieši (365 677; 37,7 %), tausūgi (240 174; 24,8 %), visaji (186 722; 19,3 %) un samali (87 692; 9,0 %). Ap 58 % pilsētas iedzīvotāju ir katoļi, bet 38 % — musulmaņi. Biežāk lietotā valoda pilsētā ir no spāņu valodas radusies kreoliskā čavakano valoda.

## Vēsture
Pilsētas nosaukums cēlies no pussalas autohtono iedzīvotāju sinamu valodas vārda *Samboangan* — ‘pietauvošanās vieta’. Par spāņu koloniālās apmetnes vietu tā tika izvēlēta jau 1569. gadā. Spānija piešķīra Sanmalanas radžahnātam protekciju pret Sulu sultanātu. Tika uzbūvēts nocietinājums un neliela militārā apmetne, kas gan tika pamesti 1599. gadā angļu uzbrukuma draudu dēļ. 1635. gadā Zamboangā ieradās liela spāņu vienība kopā ar 1000 visaju karotājiem kapteiņa Huana de Čavesa vadībā un uzsāka Pilara cietokšņa būvniecību. Zamboanga kļuva par galveno spāņu priekšposteni Filipīnu dienvidos un tika pakļauta daudziem moro uzbrukumiem. 1662. gadā spāņu karaspēks bija spiests pamest Zamboangu, bet pilsētā palika jezuītu misija, kas centās pasargāt tās kristiešu iedzīvotājus. 1718. gadā spāņi atgriezās Zamboangā. Jau nākamajā gadā atjaunoja Pilara cietoksni, kas palīdzēja aizsargāt pilsētu pret moro pirātu uzbrukumiem. No Manilas uz Zamboangu tika deportēts ievērojams skaits spāņu un latīņamerikāņu klaidoņu, kas nozīmīgi ietekmēja reģiona kolonizēšanu. 1831. gadā pilsētā tika nodibinātas muitas iestādes un tās osta kļuva par vienu no galvenajām Filipīnu tirdzniecībai ar Ameriku un Eiropu.

Pēc spāņu-amerikāņu kara, kura rezultātā Filipīnas nonāca ASV valdījumā, 1899. gadā tika nodibināta neatkarīga Zamboangas Republika, kas pastāvēja līdz 1903. gadam. 1903. gadā Zamboanga kļuva par jaundibinātās Moro provinces galvaspilsētu, bet pēc tās likvidēšanas 1914. gadā — par galvaspilsētu Zamboangas provincei, kas ietvēra visu Zamboangas pussalu un Basilanas salu. 1937. gadā Zamboangai tika piešķirts pilsētas statuss un tajā iekļāva plašas teritorijas pussalas dienvidu galā, kā arī Basilanas salu. Šajā laikā Zamboanga bija Mindanao galvenais finanšu un saimnieciskais centrs. 1948. gadā Basilana tika nodalīta atsevišķā pilsētā. 1972. gadā Filipīnās tika pasludināts karastāvoklis un pilsēta nokļuva tiešā prezidenta pārvaldē līdz 1975. gadam. 1983. gadā Zamboangai tika piešķirts neatkarīgas augsti urbanizētas pilsētas statuss un tā politiski un administratīvi tika nodalīta no Dienvidzamboangas provinces. Pilsēta vairākkārt (2001, 2013) cietusi no Moro Nacionālās atbrīvošanās frontes nemiernieku uzbrukumiem un tiem sekojošiem Filipīnu armijas pretuzbrukumiem.

## Atsauces

## Ārējās saites
Balzams

**Balzams** var būt:

* Balzams (ķīmija) — viela, kuras sastāvā ir ēteriskās eļļas un tajās izšķīdinātas sastāvdaļas.
* Balzams (dzēriens) — alkoholisks dzēriens, kura sastāvā ir drogu izvilkumi etilspirtā.
* Balzams (medicīna) — ārstniecisks vai kosmētisks līdzeklis.

## Skatīt arī
* Rīgas Melnais balzams
Gada ģeovieta Latvijā

[thumb|300px|2026. gada ģeovieta — [Salaspils karsta kritene]]
**Gada ģeovieta** ir nominācija, ko līdzās citiem Latvijas dabas simboliem kopš 2008. gada nosauc Latvijas Universitātes Eksakto zinātņu un tehnoloģiju fakultāte (sākotnēji Ģeogrāfijas un Zemes zinātņu fakultāte). Tas tiek piešķirts ar mērķi pievērst sabiedrības uzmanību Latvijas īpašajiem ģeoloģiskajiem veidojumiem un to problēmām, sniegt par tiem informāciju, rosināt vietas tālāku izpēti, atjaunošanu, sakopšanu un labiekārtošanu.

No 2008. līdz 2014. gadam šo nomināciju sauca par **Gada ģeoloģisko objektu**. Kopš 2016. gada nominācijas nosaukums ir **Gada ģeovieta**.

## Gada ģeovietas Latvijā

* 2008. gads — Neļķu klintis
* 2009. gads — Sikšņu klintis
* 2010. gads — Virsaišu ūdenskritums
* 2011. gads — Kulšēnu sēravots
* 2012. gads — Rudzīšu akmens
* 2013. gads — Stiglavas atsegumi
* 2014. gads — Korkuļu ūdensrijējs
* 2015. gads — Staiceles dzelzsavoti
* 2016. gads — Ketleru atsegumi
* 2017. gads — Dzierkaļu kalns
* 2018. gads — Raunas Staburags
* 2019. gads — Vidzemes jūrmalas stāvkrasti
* 2020. gads — Rundēnu Velna dobes
* 2020. gads — Staldzenes stāvkrasti
* 2022. gads — Krustalīča un Kraukļa klintis pie Daugavas
* 2023. gads — *netika nosaukta*
* 2024. gads — Gūdu klintis (Gaviļu iezis)
* 2025. gads — Pūsēnu kalns
* 2026. gads — Salaspils karsta kritene

## Atsauces
Ax-3

***Ax-3*** jeb ***Axiom Mission 3*** ir ASV uzņēmuma *[[SpaceX]]* kosmosa kuģa *[[Crew Dragon]]* komerciāls lidojums uzņēmuma *[[Axiom Space]]* uzdevumā.
To orbītā palaida 2024. gada 18. janvārī, un 20. janvārī tas saslēdzās ar Starptautisko kosmosa staciju. Nolaižamais aparāts uz Zemes atgriezās 9. februārī.

*Ax-3* tika izmantots kosmosa kuģa nolaižamais aparāts *Freedom* (*C212*), kas bija veicis divus lidojumus. Nesējraķetei izmantoja pirmo pakāpi (sērijas numurs *B1080*), kas bija lidojusi četras reizes.

## Apkalpe
*Ax-3* apkalpe augšupceļā un lejupceļā:

Dublieru apkalpe:
* Pegija Vitsone, komandieris, 
* Tuva Džihangirs Atasevers, misijas speciālists 1 

## Lidojuma gaita
*Ax-3* tika palaists  21:49 *[[Universālais koordinētais laiks|UTC]]* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-39A*.
Pēc derīgās kravas atdalīšanas raķetes pirmā pakāpe nolaidās uz nosēšanās zonas *LZ-1* Kanaveralas zemesraga Kosmisko spēku stacijā.

20. janvārī 10:44 *UTC* *Freedom* automātiskā režīmā saslēdzās ar SKS pie *[[Harmony (SKS)|Harmony]]* modulim priekšpusē pievienotā adaptera *[[Pressurized Mating Adapter|PMA-2]]* saslēgšanās mezgla *[[International Docking Adapter|IDA-2]]*.

7. februārī 14:20 *UTC* kosmosa kuģis atvienojās no stacijas.
9. februārī 13:30 *UTC* nolaižamais aparāts nolaidās Meksikas līcī netālu no Floridas. Lidojuma ilgums bija 21 dienas 15 stundas 41 minūtes.

## Atsauces

## Ārējās saites
* Ax-3 *Axiom Space*
* AX-3 MISSION *SpaceX*
* Crew Dragon Gunter Dirk Krebs
* Axiom-3 astronaut.ru,
Basilanas šaurums

**Basilanas šaurums** (, ) ir šaurākajā vietā ap  plats jūras šaurums Filipīnu arhipelāgā, kas savieno Sulavesi jūras Moro līci austrumos ar Sulu jūru rietumos un atdala Mindanao salas Zamboangas pussalu ziemeļos no Basilanas salas dienvidos. Šaurumā vairākas salas, lielākās no kurām ir Malamaui pie Basilanas krasta un Lielā un Mazā Santakrusas salas pie ziemeļu krasta. Lielākās pilsētas krastos ir Zamboanga ziemeļos un Isabela un Lamitana Basilanas salā. Šaurumā intensīva kuģu satiksme.

Lielā un Mazā Santakrusas salas kopš 2000. gada ir aizsargājams ainavu apvidus 18,27 km² platībā, kas paredzēts jūras bruņurupuču olu dēšanas vietu aizsardzībai.

## Atsauces

## Ārējās saites
Amoniīnas

**Amoniīnas** (*Ammoniinae*) ir foraminīferu apakšdzimta rotaliīdu kārtā. Apakšdzimtu 1981. gadā izveidoja padomju mikropaleontoloģe Hadižata Saidova. Ģeohronoloģiski amoniīnas ir zināmas no miocēna (neogēna periods) līdz mūsdienām.

## Apraksts
Čaula ir trohospirāliska. Umbilikālais reģions sekundāri noslēgts ar foraminālu sedzošo plātni, kas stiepjas līdz iepriekšējai kamerai. Tam ir radiāli kanāli, spraugas, vai umbilikālie dobumi, kas savieno kameras. Pie tam kanālu sistēma kalpo kā atvere.

## Sistemātika
Amoniīnu dzimtā ir iekļautas šādas ģintis:
:* ģints: *[[Ammonia]]* Brünnich, 1771
:* ģints: *[[Asanoina]]* Finlay, 1939 †
:* ģints: *[[Asteroammonia]]* Voloshinova, 1970 †
:* ģints: *[[Asterorotalia]]* Hofker, 1950
:* ģints: *[[Hemirotalia]]* Lei & Li, 2016
:* ģints: *[[Pseudorotalia]]* Reiss & Merling, 1958
:* ģints: *[[Rotalidium]]* Asano, 1936
:* ģints: *[[Rotalinoides]]* Saidova, 1975

(†) - izmirušu organismu grupa.

## Atsauces
2024. gada ziemas jaunatnes olimpiskās spēles

**2024. gada ziemas jaunatnes olimpiskās spēles** jeb **IV ziemas jaunatnes olimpiskās spēles**, arī **Kanvondo 2024**, bija ceturtās ziemas jaunatnes olimpiskās spēles. Tās notika no  līdz 1. februārim Kanvondo provincē, Dienvidkorejā.

Tās bija pirmās ziemas jaunatnes olimpiskās spēles, kas notika ārpus Eiropas, un kopumā trešās jaunatnes olimpiskās spēles Āzijā pēc 2010. gada vasaras spēlēm Singapūrā un 2014. gada vasaras spēlēm Naņdzjinā, Ķīnā. Kanvondo bija vienīgā oficiālā kandidatūra spēļu rīkošanai. Rīkošanas tiesības tai tika piešķirtas 2020. gada 10. janvārī Starptautiskās Olimpiskās komitejas 135. sesijā Lozannā, Šveicē.

Liela daļa  norises vietu tika izmantotas arī šīm spēlēm. Lielākā daļa āra sniega pasākumu notika Phjončhanas apgabalā, savukārt iekštelpu ledus pasākumi tika rīkoti tuvējā Kanninas pilsētā.

Jaunatnes olimpiskajās spēlēs tika sadalīts 81 medaļu komplekts 15 sporta veidos. Pirmo reizi nenotika jaukto komandu sacensības, piedaloties dažādu valstu pārstāvjiem vienā komandā. Spēlēm bija pieteikti vairāk nekā 1800 sportisti no 79 valstīm.

## Kalendārs

## Medaļu kopvērtējums

## Atsauces

## Ārējās saites
*
Zalaegersega

**Zalaegersega** (, ) ir pilsēta Ungārijas rietumos. Tā ir Zalas vārmeģes administratīvais centrs un lielākā pilsēta. 2023. gadā pilsētā dzīvoja 55,4 tūkstoši iedzīvotāju. Pilsēta atrodas aptuveni 220 km uz dienvidrietumiem no Ungārijas galvaspilsētas Budapeštas, Zalas upes krastos. Pilsētā atrodas dažādas vēsturiskas un kultūras apskates vietas. Zalaegersegā regulāri notiek dažādi kultūras pasākumi, kas pievilina gan vietējos iedzīvotājus, gan tūristus.

## Atsauces

## Ārējās saites

*
Gints Ceplenieks

**Gints Ceplenieks** (dzimis 1976. gada 23. maijā Liepājā) ir latviešu diriģents, pedagogs un Dziesmu svētku virsdiriģents.

## Biogrāfija
Pēc Liepājas mūzikas skolas absolvēšanas turpinājis studijas Jāzepa Vītola Mūzikas akadēmijā, iegūstot maģistra grādu kordiriģēšanā.

Diriģenta gaitas sācis jau studiju laikā — sākumā kā kormeistars Priekules jauktajā korī, vēlāk kā diriģents jauktajā korī “Rīdzene” un sieviešu korī “Vaiva”. Pašlaik diriģenta pārziņā ir Talsu 2. vidusskolas zēnu un jauktais koris, Rīgas Biznesa skolas koris, Rīgas Mākslas un mediju tehnikuma jauktais koris "*Artidangā*" un Rīgas Tehniskās universitātes jauktais koris “Vivere” (kopš 2007). Kolektīvi piedalījušies daudzos starptautiskos kormūzikas konkursos, festivālos, projektos un forumos Eiropā un ASV, gūstot ievērojamus panākumus.

Bijis Jāzepa Mediņa Rīgas mūzikas vidusskolas diriģēšanas pedagogs un diriģēšanas programmas vadītājs, Rīgas Doma kora skolas jauktā kora diriģents, un pašreiz ir šīs skolas vadītājs. Piedalījies 2014. gada Pasaules koru olimpiādes žūrijas darbā, ir ikgadējo koru konkursu žūrijas komisijas loceklis, kā arī Talsos rīkotā zēnu koru saieta “Zaļā bumba” idejas autors un mākslinieciskais vadītājs.

XXV-XXVII Vispārējo latviešu Dziesmu svētku virsdiriģents, XXIV Vispārējo latviešu Dziesmu un Deju svētku virsdiriģenta asistents un koru koordinators, XI Latvijas skolu jaunatnes dziesmu un deju svētku noslēguma koncerta mākslinieciskais vadītājs (2015), Talsu, Rojas un Dundagas novadu (2010—2021) un Talsu novada (kopš 2021) koru virsdiriģents.

## Atsauces
Nepotisms

**Nepotisms** ( — ‘brāļa (māsas) dēls’), arī **radu būšana** vai **draugu būšana**, ir priekšrocību, privilēģiju vai stāvokļa piešķiršana radiniekiem vai tuviem draugiem. Nepotisms izpaužas kā ienesīgu amatu, augstu titulu, zemju, īpašumu piešķiršana radiniekiem vienkārši tāpēc, ka tie ir saistīti ar viņu pašu ģimeni, nevis pamatojoties uz viņu profesionālo kompetenci, pieredzi vai sasniegumiem. Nepotisms var negatīvi ietekmēt organizācijas darbību, tas var novest pie neprofesionālas pārvaldības un zemas efektivitātes. Tāpēc daudzas organizācijas cenšas ieviest iekšējo politiku un sistēmu, lai novērstu nepotismu, nodrošinot objektīvu un taisnīgu darba vidi.

## Ārējās saites
Kurpītes

**Kurpītes** (*Aconitum*) ir gundegu dzimtas lakstaugu ģints, kurā ietilpst vairāk nekā 250 sugas. Kurpīšu izplatības areāls ir Ziemeļu puslode. Latvijā aug dzeltenā kurpīte un zilā kurpīte. Kurpīšu ģints sugas ir indīgi augi, tajos ir indīgie alkaloīdi, kas ir nāvējoši gan cilvēkam, gan dzīvniekiem. Īpaši bīstami ir lietot kurpītes tradicionālajā medicīnā, ja nav atbilstošu zināšanu. Kurpītes audzē kā dekoratīvos augus puķu dārzos.

## Ārējās saites
Ziemeļzamboanga

**Ziemeļzamboanga** (, , ) ir viena no Filipīnu provincēm valsts dienviddaļā, Zamboangas Pussalas reģionā. Administratīvi dalās 2 pilsētā un 25 municipalitātēs un sīkāk 691 barangajā. Provinces galvaspilsēta un lielākā pilsēta ir Dipologa. 

## Iedzīvotāji
Provincē jaukts etniskais sastāvs. Lielākā daļa iedzīvotāju ir visaji (595 744; 57,0 %), subanoni (338 986; 32,4) un kolibugani (33 512; 3,2 %). Pēc konfesionālās piederības pārsvarā katoļi, protestanti un musulmaņi (kolibugani).

## Ģeogrāfija
Province izvietojusies Mindanao salas rietumos un aizņem Zamboangas pussalas ziemeļrietumu daļu. Austrumos robežojas ar Rietummisamisu, dienvidos — ar Dienvidzamboangu un Zamboangu Sibugaju, dienvidrietumos — ar Zamboangas neatkarīgo pilsētu, bet ziemeļos un rietumos tās krastus apskalo Sulu jūra. Reljefs lielākoties paugurains ar piekrastes zemienēm, augstākā virsotne ir Dansalans (629 m vjl). Valda subtropu klimats.

## Vēsture
Province izveidota 1952. gadā, sadalot Zamboangas provinci Ziemeļzamboangā un Dienvidzamboangā. 

## Atsauces

 
## Ārējās saites